Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi neuvoston direktiivien 90/387/ETY ja 92/44/ETY muuttamisesta kilpailukykyiseen ympäristöön mukauttamiseksi televiestinnän alalla"



Virallinen lehti nro C 204 , 15/07/1996 s. 0014



Talous- ja sosiaalikomitean lausunto aiheesta "Ehdotus: Euroopan parlamentin ja neuvoston direktiivi neuvoston direktiivien 90/387/ETY ja 92/44/ETY muuttamisesta kilpailukykyiseen ympäristöön mukauttamiseksi televiestinnän alalla" () (96/C 204/05) Neuvosto päätti 28. maaliskuuta 1996 EY:n perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut liikenne- ja tietoliikennejaosto antoi lausuntonsa 10. huhtikuuta 1996. Esittelijänä oli Alexander-Michael von Schwerin. Talous- ja sosiaalikomitea hyväksyi 335. täysistunnossa (huhtikuun 25. päivän kokouksessa) seuraavan lausunnon. Äänestyksessä annettiin 99 ääntä puolesta, 2 vastaan, ja 13 pidättyi äänestämästä. 1. Johdanto 1.1. Eurooppalainen avoimen verkon tarjoamisperiaate (ONP-politiikka) perustuu Euroopan yhteisön perustamissopimuksen 7 a artiklaan, jossa säädetään palvelujen vapaasta liikkuvuudesta. 1.2. Komission 30. kesäkuuta 1987 julkaisemassa televiestintäpalveluja ja televiestintälaitteita käsittelevässä vihreässä kirjassa esiteltiin ensimmäisen kerran käsite avoimien verkkojen tarjoamisperiaate (Open Network Provision, ONP). 1.3. Neuvoston 28. kesäkuuta 1990 antamalla direktiivillä säädettiin televiestintäpalvelujen sisämarkkinoiden toteuttamisesta () 90/387/ETY ja ryhdyttiin soveltamaan avointen verkkojen tarjoamisperiaatetta käytäntöön. 1.4. Neuvoston 5. kesäkuuta 1992 antamalla, vuokrattuja linjoja koskevalla ONP-direktiivillä 92/44/ETY () ja puhelinpalvelua koskevalla direktiiviehdotuksella () säädettiin minimiehdoista, jotka koskevat kaikkien unionin alueella olevien käyttäjien saatavilla olevia vähimmäispalveluja. 1.5. Suositetut ehdot saivat konkreettisen muotonsa 5. kesäkuuta 1992 julkaistussa ONP-suosituksessa, jossa käsiteltiin paketteina tarjottavien tietopalvelujen vähimmäistarjontaa () ja ISDN-pääsyehtoja sekä ISDN-vähimmäistarjontaa (). 1.6. Komissaari Bangemannin aloitteesta perustettu merkittävien teollisuusjohtajien ryhmä julkaisi Eurooppa-neuvoston Korfun kokouksen (24. 25. kesäkuuta 1994) yhteydessä selvityksen "Eurooppa ja maailmanlaajuinen tietoyhteiskunta". Selvityksessä EU:n tärkeimmäksi tavoitteeksi asetetaan verkkojen yhdistäminen sekä palvelujen ja sovellusten yhteentoimivuus. 1.7. Komission tiedonanto "Euroopan tie kohti tietoyhteiskuntaa toimintasuunnitelma" (COM(94) 347 final) korostaa ONP-politiikan merkitystä kilpailun vapauttamiselle EU:n markkinoilla. 2. Ehdotus Euroopan parlamentin ja neuvoston direktiiviksi neuvoston direktiivin 90/387/ETY muuttamisesta kilpailukykyiseen ympäristöön mukauttamiseksi televiestinnän alalla 2.1. Yleishuomioita direktiivin 90/387/ETY mukauttamisesta 2.1.1. Talous- ja sosiaalikomitea on tietoinen avoimen verkon tarjoamisen sääntelyn merkityksestä ja muuttuvien kilpailuolosuhteiden aiheuttamasta tarpeesta muuttaa direktiiviä 90/387/ETY. Komitea korostaa, että verkkojen avoimuudella on huomattava merkitys Euroopan kehitykselle talouden sijaintipaikkana ja sen teollisuuden kilpailukyvyn parantamisen, työpaikkojen luomisen ja säilyttämisen sekä kuluttajien etujen laajentamisen kannalta ei ainoastaan taajama-alueilla vaan myös maaseudulla ja harvaan asutuilla alueilla. 2.1.2. Neuvosto on asettanut televiestintäverkkojen ja -palvelujen vapauttamisen takarajaksi 1. tammikuuta 1998. Osalle jäsenvaltioista sallitaan kuitenkin siirtymäkausi. Tämän vuoksi komission ehdotuksen tavoitteena on ONP-alaa koskevan puitedirektiivin 90/387/ETY saattaminen ajan tasalle. 2.1.3. Direktiiviehdotus edellyttää selkeästi valtiollisten valvontaviranomaisten itsenäisyyttä. Ehdotuksen mukaan jäsenvaltioissa, jotka ovat osakkaana televiestintäyrityksessä tai jotka voivat huomattavalla tavalla valvoa tällaista yritystä, tulee valtiollinen valvonta sekä omistukseen ja tarkastukseen liittyvä toiminta erottaa toisistaan. 2.2. Erityistä 2.2.1. Kohta 1 1 artikla 2.2.1.1. Komitea on tyytyväinen, että puitedirektiivin tavoitteita on laajennettu. Komitean mielestä toisen luetelmakohdan tulisi kuitenkin kuulua seuraavasti: " varmistaa laadukkaiden ja kohtuuhintaisten palvelujen tarjollaolo." 2.2.1.2. Yleispalvelujen hinnoilla ja hinnoittelulla on laaja vaikutus tietoyhteiskuntaan siirtymiseen. Puitedirektiivissä tulee tämän vuoksi ottaa huomioon televiestinnän yhteiskunnallinen merkitys. 2.2.2. Kohta 2 2 artikla 2.2.2.1. Mitä tulee 2 artiklassa esitettyihin käsitteiden "yleinen" ja "yleispalvelu" määritelmiin, komitea suosittelee näiden käsitteiden pohtimista ja selventämistä. 2.2.2.2. Käsitettä "yleinen" tarvitaan rajaamaan käsitteitä "suljetut käyttäjäryhmät" ja "yritysverkot". Komissio kiinnitti tähän huomiota Euroopan parlamentille ja neuvostolle osoittamassaan palveludirektiivin toteuttamista koskevassa tiedonannossa, jossa käsite "yleiseen käyttöön tarkoitettu" määriteltiin seuraavasti: ()"...yleiseen käyttöön tarkoitettu palvelu on sellainen, joka on kaikkien yhteisön jäsenten käytettävissä samoin perustein." Komitea on tästä näkemyksestä samaa mieltä. 2.2.2.3. TSK pitää "yleispalveluja" tulevan tietoyhteiskunnan kannalta avaintekijänä. Se, millaisiksi yleispalvelut muotoutuvat vaikuttaa yhtä hyvin työ- ja elinolosuhteisiimme, työllisyyden muotoon ja laajuuteen kuin eurooppalaisten yritysten innovaatiokykyyn ja sitä kautta Euroopan taloudelliseen tilaan. 2.2.2.4. Käyttäjät odottavat yleispalveluilta kattavuutta eivätkä tyydy yhteen heikkolaatuiseen standardiin. Käyttäjät odottavat myös, että yleispalveluja kehitetään vastaamaan heidän tarpeitaan ja että Euroopan yhteiskunnallinen kehitys otetaan huomioon. Nykyisen yleispalvelujen määrittelyn lisäksi on välttämätöntä jatkaa yleispalvelutarjonnan aktiivista kehittämistä etujärjestöjen vuoropuhelun kautta. Vastaavasti yleispalvelujen määritelmää tulee täydentää. 2.2.3. Kohta 6 5 a artikla 2.2.3.1. Komitea on erityisen tyytyväinen esitettyyn periaatteeseen sääntely- ja yritystoiminnan erottamisesta. Kansallisilla sääntelyviranomaisilla on läheisyysperiaatteen mukaisesti huomattava rooli eurooppalaisten markkinoiden vapauttamisessa. Tässä yhteydessä komission tulee vaikuttaa jäsenvaltioihin, jotta kansallisille sääntelyviranomaisille annetaan näiden tehtävien toteuttamisen edellyttämät taloudelliset ja tiedolliset voimavarat sekä riittävä henkilöstö. 3. Ehdotus Euroopan parlamentin ja neuvoston direktiiviksi neuvoston direktiivin 92/44/ETY muuttamisesta kilpailukykyiseen ympäristöön mukauttamiseksi televiestinnän alalla 3.1. Yleistä 3.1.1. Myös tämä ehdotus Euroopan parlamentin ja neuvoston direktiiviksi sisältää voimassa olevien ONP-sääntöjen muutoksia. Niiden tarkoituksena on sopeuttaa säännöt vuonna 1998 vapautuvaan toimintaympäristöön. Erityisesti neuvoston 18. syyskuuta 1995 televiestinnän sääntelypoliittisten perusteiden toteuttamista koskevan päätöksen () huomioon ottaen komitea hyväksyy tämän politiikan. 3.1.2. Kiinteitä johtoja koskevan muutetun direktiivin mukaan kaikilla käyttäjillä tulee olla mahdollisuus hyötyä vähintään yhden organisaation vähimmäistarjonnasta. Komission ehdotus ennakoi, että velvoite tarjota kiinteitä johtoja koskee vain huomattavan määräävässä markkina-asemassa olevia toimijoita. 3.1.3. Lisäksi tariffiperusteita muutetaan. Kiinteiden johtojen tarjoamiseen liittyvän kilpailun osalta kustannussuuntautuneisuuden periaatetta höllennetään. 3.2. Erityistä 3.2.1. Kohta 10 "Harkintaperusteet" 3.2.1.1. Mikäli organisaation markkinaosuus kiinteiden johtojen markkinoilla on jäsenvaltion alueella 25 %, sen markkina-asemaa voidaan harkintaperusteiden mukaan pitää huomattavan määräävänä. Tämän perusteella alalla toimineet entiset monopolit kuuluisivat toistaiseksi tämän määritelmän piiriin. Komitean mielestä tämä on ristiriidassa komission ajaman kilpailun vapauttamispyrkimyksen kanssa. Edellä esitetyn kaltainen oletus ei riitä rajoitusten perusteeksi. 3.2.2. Kohta 2 1 artikla 3.2.2.1. Komitean mielestä komission tulee luoda sääntelypoliittiset edellytykset sellaisen kattavan, taloudellisen ja tehokkaan tiedonsiirtojärjestelmän rakentamiselle ja laajentamiselle, jolle reilun kilpailun edellytykset muodostavat lähtökohdan. Komissio onkin vihreän kirjan toisessa osassa COM(94) 682 final aivan oikein korostanut sitä, että "avoin pääsy yleisen televiestinnän perusrakenteen tarjoajien järjestelmään on tietoyhteiskunnassa olennaista tehokkaan, kilpailukykyisen televiestinnän perusrakenteen ja palvelujen luomiseksi". 3.2.2.2. Komitean mielestä rehtiä kilpailua voi syntyä vain, jos kaikilla televiestinnän perusrakenteen tarjoajilla on toiminta-alueellaan samat osuutensa mukaiset oikeudet ja velvollisuudet. Samanlaisen kohtelun periaatteen mukaisesti tulee tätä direktiiviä soveltaa myös niihin organisaatioihin, joiden markkina-asema ei ole "merkittävä". Vain siten voidaan komission vapaata kilpailua tavoitteleva ajatus toteuttaa. 3.2.2.3. Niissä jäsenvaltioissa, joissa markkinat on jo osittain tai kokonaan vapautettu, ei toteutettuja toimia tarvitse perua, mikäli ne eivät ole ristiriidassa EU:n säädösten kanssa. 3.2.3. Kohta 10 10 artikla 3.2.3.1. Talous- ja sosiaalikomitean mielestä kustannussuuntautuneisuuden periaate edellyttää joustavuutta. Komission tulisikin pohtia, pitäisikö kenties luoda alennusjärjestelmä tai erityistariffeja tiettyjä käyttötarkoituksia tai tiettyjä sosiaalisin perustein valittuja väestöryhmiä varten. 4. Päätelmät 4.1. Talous- ja sosiaalikomitea on samaa mieltä siitä, että direktiivejä 90/387/ETY ja 92/44/ETY on tarpeellista muuttaa. Komitea on myös suurelta osin yhtä mieltä komission ehdotuksen kanssa. Komitea olisi kuitenkin tyytyväinen, jos komissio ottaisi huomioon edellä tehdyt ehdotukset ja huomautukset. 4.2. Komitean mielestä on toimivan kilpailun varmistamisen ja sitä koskevien sääntöjen soveltamisen vuoksi tärkeää, että ONP-säännöt sitovat yhtäläisten mahdollisuuksien ja kilpailun onnistumisen vuoksi kaikkia palvelujen tarjoajia. Bryssel, 25. huhtikuuta 1996. Talous- ja sosiaalikomitean puheenjohtaja Carlos FERRER () EYVL N:o C 62, 1. 3. 1996, s. 3. () Komission tiedonanto Euroopan parlamentille ja neuvostolle kilpailusta telemarkkinoilla annetun direktiivin 90/388/ETY asemasta ja täytäntöönpanosta, EYVL N:o C 275, 20. 10. 1995, s. 2. () EYVL N:o L 192, 24. 7. 1990. () EYVL N:o L 165, 19. 6. 1992. () EYVL N:o C 122, 18. 5. 1995. () EYVL N:o L 200, 18. 7. 1992. () EYVL N:o C 258, 3. 10. 1995, s. 1.